pythainlp/thai_wikipedia_clean_20230101 huggingface dataset:
นับตั้งแต่การก่อตัวของพายุสองลูกก่อนหน้า สมมรสุมตะวันตกเฉียงใต้มีกำลังแรงอย่างมากในประเทศฟิลิปปินส์ ในวันที่ 1 สิงหาคม มีผู้เสียชีวิตทั้งหมด 16 คนเนื่องจากอุทกภัยที่รุนแรง ขณะที่ความเสียหายถูกบันทึกไว้ที่ 4.66 พันล้านเปโซฟิลิปปินส์ (87.4 ล้านดอลลาร์สหรัฐ หรือประมาณ 2.92 พันล้านบาท) ลมมรสุมตะวันตกเฉียงใต้นั้นมีกำลังแรงมาตั้งแต่พายุไต้ฝุ่นมาเรีย โดยมีการงดการเรียนการสอนในสถานศึกษาในเมโทรมะนิลาถึง 5 วันในเดือนกรกฎาคม นับเป็นครั้งที่สองในประวัติศาสตร์ตั้งแต่พายุไต้ฝุนเกดสะหนาที่พัดโจมตีเมโทรมะนิลาทำให้เกิดน้ำท่วมจากน้ำทะเลขึ้นสูงในปี พ.ศ. 2552
พายุดีเปรสชันกึ่งเขตร้อน 95W.
วันที่ 4 สิงหาคม ศูนย์เตือนไต้ฝุ่นร่วมได้เริ่มติดตามพายุกึ่งโซนร้อนที่ก่อตัวขึ้นทางตะวันตกของเส้นแบ่งเขตวันสากล ต่อมาในวันรุ่งขึ้นพายุนี้กลายเป็นพายุหมุนนอกเขตร้อน
พายุดีเปรสชันก่อตัวขึ้นทางตะวันออกเฉียงใต้ของจังหวัดโอกินาวะ เมื่อวันที่ 24 สิงหาคม สองวันต่อมามันได้พัดขึ้นฝั่งที่เซี่ยงไฮ้ และสลายตัวอย่างรวดเร็วเหนือมณฑลเจียงซู ในภาคตะวันออกของจีน
พายุดีเปรสชันเขตร้อน 35W.
วันที่ 25 ธันวาคม พายุดีเปรสชันเขตร้อนก่อตัวขึ้นในทะเลฟิลิปปิน พายุลูกนี้เคลื่อนตัวเข้าสู่พื้นที่รับผิดชอบของฟิลิปปินส์ และได้รับชื่อจาก PAGASA ว่า "อุสมัน" ("Usman") ต่อมาพายุอุสมันได้เคลื่อนตัวขึ้นฝั่งเป็นครั้งแรกในเกาะซามาร์ เขตซีลางังคาบีซายาอันในวันที่ 28 ธันวาคม จากนั้นจึงได้เคลื่อนตัวผ่านประเทศฟิลิปปินส์ไปปกคลุมเหนือบริเวณจังหวัดปาลาวันในช่วงสุดสัปดาห์ และตัวพายุได้อ่อนกำลังลงเป็นหย่อมความกดอากาศต่ำเขตร้อนที่หลงเหลือ หลังจากเคลื่อนตัวผ่านประเทศฟิลิปปินส์ ต่อมาในวันที่ 30 ธันวาคม เศษของพายุอุสมันได้ถูกดูดซึมไปโดยหย่อมความกดอากาศต่ำกำลังแรง ซึ่งต่อมาหย่อมดังกล่าวได้พัฒนาขึ้นเป็นพายุโซนร้อนปาบึก
ในขณะที่พายุอุสมันเคลื่อนตัวปกคลุมประเทศฟิลิปปินส์ พายุได้ทำให้เกิดฝนตกอย่างหนัก ทำให้เกิดแผ่นดินถล่มในหลายพื้นที่ มีผู้เสียชีวิต 155 คน และสร้างความเสียหายขึ้น 5.41 พันล้านเปโซฟิลิปปินส์ (103 ล้านดอลลาร์สหรัฐ)
พายุดีเปรสชันเขตร้อน 36W.
ในวันสิ้นปี มีพายุดีเปรสชันเขตร้อนก่อตัวขึ้นทางตอนใต้ของทะเลจีนใต้ โดยศูนย์เตือนไต้ฝุ่นร่วมได้ให้รหัส "36W" กับพายุดีเปรสชัน ต่อมาพายุดีเปรสชันดังกล่าว ได้ทวีกำลังแรงขึ้นเป็นพายุโซนร้อน และได้รับชื่อ "ปาบึก" ("Pabuk") จาก RSMC โตเกียว กรมอุตุนิยมวิทยาญี่ปุ่นในวันขึ้นปีใหม่ พ.ศ. 2562 พร้อมได้รับรหัสพายุว่า "1901" ทำให้พายุนี้กลายเป็นพายุที่ได้รับชื่อเป็นลูกแรกของฤดูพายุไต้ฝุ่นแปซิฟิก พ.ศ. 2562
กรมอุตุนิยมวิทยาญี่ปุ่น (JMA) จะเป็นหน่วยงานที่กำหนดชื่อให้กับพายุหมุนเขตร้อน เมื่อระบบได้รับการประมาณว่า มีความเร็วลมเฉลี่ยภายใน 10 นาที ที่ โดย JMA จะคัดเลือกชื่อจากรายการ 140 ชื่อ ซึ่งได้รับการปรับปรุงโดย 14 ประเทศสมาชิกและดินแดนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/WMO คณะกรรมการไต้ฝุ่น โดยรายชื่อด้านล่างจะเป็นรายชื่อ พร้อมเลขรหัสพายุ ชื่อที่ใช้เป็นชื่อแรกของฤดูกาล 2561 คือ บอละเวน จากชุดที่ 1 และชื่อที่ใช้เป็นชื่อสุดท้ายคือ อูซางิ จากชุดที่ 2 รวมมีชื่อจากชุดรายชื่อถูกใช้ 28 ชื่อ
หมายเหตุ: รหัสพายุสากลที่ "1817" ถูกใช้กับพายุโซนร้อนเฮกเตอร์ หลังจากที่พายุดังกล่าวเคลื่อนข้ามเส้นแบ่งวันสากลเข้ามาในแอ่ง ส่วนชื่อเฮกเตอร์เป็นชื่อที่กำหนดโดยศูนย์เฮอร์ริเคนแห่งชาติสหรัฐ
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน โดยชื่อที่ใช้ถูกนำมาจากรายชื่อ ซึ่งเป็นรายชื่อเดียวกับที่ถูกใช้ไปในฤดูกาล ค.ศ. 2014 (พ.ศ. 2557) และมีกำหนดจะถูกนำมาใช้อีกครั้งในฤดูกาล ค.ศ. 2022 (พ.ศ. 2565) ด้วย ซึ่งรายชื่อทั้งหมดเหมือนเดิมกับครั้งก่อน เว้น การ์โด (Gardo), โจซี (Josie), ไมไม (Maymay), โรซีตา (Rosita) และซามูเวล (Samuel) ที่ถูกนำมาแทน เกลนดา (Glenda), โจเซ (Jose), มารีโอ (Mario), รูบี (Ruby) และเซเนียง (Seniang) ที่ถูกถอนไป โดยชื่อที่ไม่ถูกใช้จะทำเป็น
ภายหลังจากฤดูกาล คณะกรรมการไต้ฝุ่นได้ถอนชื่อ "รุมเบีย" และ "มังคุด" ออกจากชุดรายชื่อ และจะมีการประกาศชื่อที่จะนำมาใช้ทดแทนในปี พ.ศ. 2563
ตารางนี้รวมเอาทั้งหมดของระบบพายุที่ก่อตัวภายใน หรือ เคลื่อนตัวเข้ามาในมหาสมุทรแปซิฟิกเหนือ ทางฝั่งตะวันตกของเส้นแบ่งวันสากล ภายในปี พ.ศ. 2561 ตารางนี้ยังมีภาพรวมของความรุนแรงของระบบ ระยะเวลา บริเวณที่มีผลกระทบกับแผ่นดิน และจำนวนความเสียหายหรือจำนวนผู้เสียชีวิตใด ๆ ที่เกี่ยวข้องกับระบบพายุ
ซู่เอ๋อร์ฮาชื่อ
ซู่เอ๋อร์ฮาชื่อ (ᡧᡠᡵᡤᠠᠴᡳ, ; 1564 – 25 กันยายน 1611) ผู้นำเผ่า หนี่ว์เจิน และสมาชิกของ ราชสกุลอ้ายซินเจว๋หลัว พระองค์เป็นพระอนุชาของ พระเจ้าหนูเอ่อร์ฮาชื่อ ข่านผู้ก่อตั้งราชวงศ์โฮ่วจินบรรพบุรุษของ ราชวงศ์ชิง ภายใต้การปกครองของ ราชวงศ์หมิง พระองค์ได้ดำรงตำแหน่งผู้นำท้องถิ่น (都校园) ในเขตเจี้ยนโจว และรักษาความสัมพันธ์กับทางการหมิงจนถึงต้นปี ค.ศ. 1607 ในปีนั้น พระองค์ได้เข้าร่วมกับ พระเจ้าหนูเอ่อร์ฮาชื่อ ในการต่อสู้กับเผ่า บูจานไท่ และเผ่า อูลา ได้รับตำแหน่ง ดาร์ฮาน บาตูรู อย่างไรก็ตาม ผลจากความขัดแย้งกับพระเชษฐาของพระองค์ในเรื่องชัยชนะของ Hoifa และการสังหาร Beile Baindari ของ Hoifa ในปี ค.ศ. 1607 พระองค์ถูกสำเร็จโทษในอีกสี่ปีต่อมาตามพระบัญชาของพระเจ้าหนูเอ่อร์ฮาชื่อ และพระศพถูกฝังไว้ที่ตำบลตงจิงหลิง เหลียวหยาง ในปี ค.ศ. 1653 พระองค์ได้รับพระราชทานพระยศ ชินหวัง ย้อนหลังเป็น เหอชั่วจ้วงชินหวัง
ตามบันทึกของทูตเกาหลี เจ้าชายซู่เอ๋อร์ฮาชื่อ เป็นคนร่างสูงอ้วนที่มีใบหน้าเหลี่ยมที่ดูซีดเซียว
Shin Bo-Me
Minhlange
Mohnyin
ช่วงนี้ (เพลงชนกันต์ รัตนอุดม)
อย่าบอก (เพลงชนกันต์ รัตนอุดม)
สโมสรฟุตบอลมาบตาพุด นาวิกโยธิน ระยอง
โอเวอร์วอตช์ลีก ฤดูกาล 2018
โอเวอร์วอตช์ลีก ฤดูกาล 2018  เป็นฤดูกาลแข่งขันอย่างเป็นทางการของโอเวอร์วอตช์ลีก เริ่มต้นวันที่ 10 มกราคม 2561 และฤดูกาลปกติจะดำเนินการแข่งขันอย่างต่อเนื่องไปจนถึงวันที่ 16 มิถุนายน 2561 จากนั้นการแข่งขันอุ่นเครื่องหลังฤดูกาล (Post-season) จะมีขึ้นในระหว่างวันที่ 11–28 กรกฎาคม 2561 ลอนดอน สปิตไฟร์มีชัยชนะในรอบแกรนด์ไฟนอลเหนือฟิลาเดลเฟีย ฟิวชัน จึงทำให้ทีมสปิตไฟร์กลายเป็นแชมป์ในลีกฤดูกาลนี้ โดยมี พัก จุน ย็อง (Profit) ผู้เล่นของสปีตไฟร์ได้รับรางวัลผู้เล่นทรงคุณค่า และงาน All-Star Weekend จะถูกจัดขึ้นในช่วงหลังฤดูกาล คือวันที่ 25–26 สิงหาคม 2561
หมายกำหนดการ.
ตารางแข่งขันของฤดูกาลนี้ถูกประกาศเมื่อเดือนพฤศจิกายน 2561 โดยฤดูกาลทางการนี้จะดำเนินอยู่ในช่วงวันที่ 10 มกราคม ถึง 16 กรกฎาคม 2561 ซึ่งจะแบ่งออกเป็นสี่ช่วง (Stage) ระยะเวลาช่วงละห้าสัปดาห์ และมีการพักในระหว่างช่วงสองสัปดาห์ โดยในแต่ละสัปดาห์ของการแข่งขันปกตืจะมี 12 การแข่งขัน แบ่งเป็น 3 แมตช์ต่อวันซึ่งแข่งขันตั้งแต่วันพุธถึงวันเสาร์ โดยแต่ละทีมจะได้ลงสนาม 2 การแข่งขันต่อสัปดาห์ ในตอนจบของแต่ละช่วง ทีมที่คะแนนสูงสุดสามอันดับแรกของแต่ละดีวิชั่น ตามตารางคะแนนอันดับ โดยการแข่งขันรอบสุดท้ายจะเป็นการแข่งขันเพื่อชิงเงินรางวัลมูลค่า 125,000 ดอลลาร์สหรัฐ (ประมาณ 3,980,000 บาท) ซึ่งจะถูกจัดขึ้นในวันสุดท้ายของแต่ละช่วง
การฟรีเอเจนท์ (Free agent) ของฤดูกาลเปิดเมื่อวันที่ 22 มกราคม 2561 และปิดเมื่อวันที่ 3 เมษายน 2561 (ตอนเริ่มช่วง 3) ในช่วงระหว่างนี้ ทางทีมสามารถเซ็นสัญญากับผู้เล่นที่เป็นฟรีเอเจนท์ใด ๆ ก็ได้ หรือสามารถทำการซื้อขายสัญญากับทีมอื่น ๆ ได้ ผู้เล่นใดที่มีการเซ็นสัญญาใหม่ก่อนเริ่มต้นช่วง 2 ในวันที่ 21 กุมภาพันธ์ 2561 จะมีสิทธิ์ในการลงเล่นในช่วง 2 มิฉะนั้น จะต้องรอไปจนถึงวันเริ่มต้นช่วง 3 ในวันที่ 3 เมษายน โดยบัญชีรายชื่อผู้เล่นจะไม่สามารถเปลี่ยนแปลงได้จนกว่าการแข่งขันหลังฤดูกาลจะดำเนินเสร็จสิ้นแล้ว
การแข่งขันอุ่นเครื่องหลังฤดูกาลนั้นเป็นการแข่งขันแบบเพลย์ออฟแพ้คัดออก (Single-elimination Playoff) นำเอา 6 ทีมซึ่งเป็นทีมที่มีคะแนนนำในแต่ละดีวิชั่นและทีมที่มีคะแนนสูงสุด 4 ทีมจากทั้งสองดีวิชั่นโดยตามตำแหน่งบนตารางของอันดับทีมเหล่านั้น มาแข่งขัน โดยรอบแกรนด์ไฟนอลได้ถูกจัดขึ้นในวันที่ 26 ถึง 27 กรกฎาคม 2561
ทุกการแข่งขันในฤดูกาลปกติ (ยกเว้นรอบแกรนด์ไฟนอล) ถูกจัดขึ้นที่บลิซซาร์ดอารีนา ซึ่งตั้งอยู่บนพื้นที่เดิมซึ่งเคยเป็นโรงถ่ายของรายการ "เดอะทูไนท์โชว์สตาร์ริ่ง จอห์นนี คาร์สัน" ในเบอร์แบงก์ รัฐแคลิฟอร์เนีย การแข่งขันถูกถ่ายทอดผ่านเว็บไซต์ของลีก และผ่านทางเมเจอร์ลีกเกมมิ่ง (ดำเนินกิจการโดยบลิซซาร์ด) และผ่านทวิตช์.ทีวี ส่วนในรอบแกรนด์ ไฟนอล ถูกจัดขึ้นที่บาร์เคลย์เซ็นเตอร์ในนครนิวยอร์ก มีความจุสนามจำนวน 11,000 ที่นั่ง และบัตรเข้าชมที่เปิดขายได้รับการขายจนหมด
การแข่งขันก่อนฤดูกาล.
การแข่งขันก่อนฤดูกาล (Pre-season matches) ถูกจัดขึ้นตั้งแต่วันที่ 6 ถึง 8 ธันวาคม 2560 โดยการแข่งขันก่อนฤดูกาลนี้เป็นเพียงการจัดแสดงเท่านั้น ซึ่งไม่ได้นำแต้มไปนำรวมกับฤดูกาลปกติ โดยทีมฟิลาเดลเฟีย ฟิวชันมีการถอนตัวออกจากการแข่งขันก่อนฤดูกาล โดยอ้างถึง "ปัญหาตรรกวิทยาของผู้เล่น" ภายหลังจากการแข่งขันก่อนฤดูกาล ESPN ได้มีการจัดอันดับตามลำดับดังต่อไปนี้
การถ่ายทอดสดและผู้ชม.
โอเวอร์วอชต์ลีกมีสัญญาการถ่ายทอดสดการแข่งขันเป็นเวลาสองปี สำหรับสถิติต่อไปนี้อ้างอิงข้อมูลที่ได้รับการรวบรวมมาจากทางช่องทวิตช์ที่ออกอากาศในภาษาอังกฤษ ภาษาฝรั่งเศส และภาษาเกาหลี ในช่วงสัปดาห์แรกของการเปิดตัวการแข่งขันมีผู้เข้าชมพร้อมกันว่า 441,000 คน โดยเป็นแบ่งช่องภาษาอังกฤษจำนวน 392,000 คน ช่องภาษาเกาหลีจำนวน 65,000 คน และช่องภาษาฝรั่งเศสจำนวน 11,500 คน ตลอดช่วงฤดูกาลมีผู้ชมออนไลน์โดยเฉลี่ยอยู่ที่ระหว่าง 80,000 ถึง 170,000 คน และมีผู้ชมอย่างน้อย 310,000 คนที่เข้าชมการแข่งขันในรอบแกรนด์ ไฟนอล
ในวันแรกของการแข่งขันเพลย์ออฟฤดูกาล ดิสนีย์และบลิซซาร์ด ได้ประกาศเป็นพันธมิตรแบบหลายปี ซึ่งจะนำเอาการแข่งขันลีก และการแข่งขันอื่น ๆ ของโอเวอร์วอตช์ไปออกอากาศในช่อง ESPN, Disney XD และ ABC เริ่มต้นด้วยการออกอากาศการแข่งขันรอบเพลย์ออฟในทุกฤดูกาล นีลเส็น เรตติ้งมีการจัดอันดับเรตติ้งรายการโทรทัศน์ในรอบแกรนด์ ไฟนอล ประกอบด้วย เรตติ้ง 0.18 (ประมาณ 218,000 ครัวเรือน) เมื่อการแข่งขันในวันศุกร์ผ่านการออกอากาศในช่อง ESPN ขณะที่การออกอากาศในวันอาทิตย์ผ่านทางช่อง ABC มีเรตติ้งอยู่ที่ 0.3 (ประมาณ 359,000 ครัวเรือน) บลิซซาร์ดคาดว่ามีผู้ชมมากกว่าหนึ่งล้านคนที่ดูการแข่งขันในรอบแกรนด์ ไฟนอลในทุกเวลา ซึ่งการออกอากาศสดผ่านโทรทัศน์และการออกอากาศผ่านระบบอินเทอร์เน็ตมียอดผู้เข้าชมรวมกว่า 10.8 ล้านคน
การแข่งขันฤดูกาลปกติ.
อันดับของทีมขึ้นอยู่กับทั้งผลแพ้และชนะ แล้วถึงการแข่งแบบไทร์เบรก โดยเป็นสถิติรวมจากทุกรอบ
ในตอนจบของช่วง 1 และ 2 ทีมสามอันดับแรกในช่วงนั้น ๆ โดยไม่คำนึงถึงดีวิชันจะผ่านเข้ารอบไปเล่นรอบเพลย์ออฟของช่วง อันดับแรกของตารางจะได้รับการชนะบาย ส่วนทีมอันดับสองและสามจะต้องมาแข่งขันกัน โดยเข่งขันแบบดีที่สุดใน 5 เกม (best-of-5) เพื่อเข้าสู่รอบชิงชนะเลิศของช่วง ส่วนตั้งแต่ช่วงที่ 3 ของฤดูการ 2018 เป็นต้นไป บลิซซาร์ดได้ประกาศเปลี่ยนแปลงรูปแบบของการแข่งขันรอบเพลย์ออฟของช่วง โดยให้ทีมที่มีคะแนนนำสี่อันดับแรกผ่านเข้าไปเล่นในรอบเพลย์ออฟของช่วง เพื่อให้ทั้งสองทีมที่จะแข่งขันกันในรอบชิงชนะเลิศของช่วงได้มีจำนวนการแข่งขันที่เท่ากันในวันนั้น ทีมอันดับแรกของตารางมีสิทธิ์เลือกคู่ต่อสู้ในรอบแรก โดยทีมที่เหลือจะต้องทำการแข่งขันกันเอง ซึ่งการแข่งขันรอบเพลย์ออฟของช่วงนี้ไม่มีผลต่อการจัดอันดับโดยรวม และเป็นไปเพื่อเงินรางวัลเท่านั้น
ช่วง 1.
ช่วง 1 ดำเนินการแข่งขันระหว่าง 10 มกราคม 2561 ถึง 10 กุมภาพันธ์ 2561 โดยการแข่งขันรอบเพลย์ออฟจัดขึ้นในวันที่ 10 กุมภาพันธ์ 2561
ช่วง 2.
ช่วง 2 นี้เริ่มต้นขึ้นระหว่างวันที่ 21 กุมภาพันธ์ 2561 ถึงวันที่ 24 มีนาคม 2561 สำหรับรอบเพลย์ออฟของช่วงนี้ บลิซซาร์ดได้รับข้อมูลจากผู้เล่นและผู้ชมจากในช่วง 1 โดยจะย้ายการแข่งขันในรอบเพลย์ออฟของช่วงทั้งหมดในอนาคตไปไว้วันอาทิตย์ โดยการแข่งขันรอบเพลย์ออฟของช่วงนี้จะถูกจัดขึ้นในวันที่ 25 มีนาคม 2561 เพื่อหลีกเลี่ยงการแข่งขันยาวนานกว่าสิบสองชั่วโมง ซึ่งอาจจะมีทีมใดทีมหนึ่งที่ต้องแข่งขันยาวนานถึงสามแมตช์ในวันเดียวกัน
ช่วง 3.
การแข่งขันในช่วงที่ 3 ตามกำหนดการคือระหว่างวันที่ 4 เมษายน 2561 ถึงวันที่ 5 พฤษภาคม 2561 โดยรอบเพลย์ออฟจะจัดขึ้นในวันที่ 6 พฤษภาคม 2561
ช่วง 4.
การแข่งขันในช่วงที่ 4 ตามกำหนดการคือระหว่างวันที่ 16 พฤษภาคม 2561 ถึงวันที่ 16 มิถุนายน 2561 โดยรอบเพลย์ออฟจะจัดขึ้นในวันที่ 17 มิถุนายน 2561
หลังจากการแข่งขันในฤดูกาลปกติ ทีมที่มีคะแนนนำในแต่ละดิวิชันจะได้รับสิทธิ์ให้ผ่านเข้ารอบโดยไม่ต้องแข่ง (Bye) ส่วนอีก 4 ทีมที่เหลือตามอันดับในตารางจะถูกคัดเลือกจากผลคะแนนในการแข่งขันฤดูกาลปกติ โดยไม่แบ่งดิวิชัน ทีมที่อยู่ในอันดับที่สามของตารางจะแข่งกับทีมอันดับหกของตาราง และทีมอันดับสี่จะแข่งกับทีมอันดับห้าของตาราง ผู้ชนะในแต่ละคู่จะผ่านเข้ารอบไปแข่งขันในรอบรองชนะเลิศ โดยการแข่งขันทั้งหมดจะใช้เกณฑ์ตัดสินแบบดีที่สุดในสาม (Best-of-3) (โดยแค่ละแมตช์จะเป็นการแข่งขันแบบดีที่สุดใน 5 แผนที่) ทีมที่ชนะ 2 แมตช์ก่อนจะเป็นผู้ชนะในการแข่งขันนั้น โดยรอบแกรนด์ไฟนอลจะถูกจัดขึ้นที่บาร์เคลย์เซ็นเตอร์ ในนครนิวยอร์ก ระหว่างวันที่ 27–28 กรกฎาคม 2561
(3) บอสตัน อัปไรซิง พบ (6) ฟิลาเดลเฟีย ฟิวชัน.
แมตช์ 1 - 11 กรกฎาคม 2561
ฟิลาเดลเฟีย ฟิวชันมีคะแนนนำ 1-0
แมตช์ 2 - 13 กรกฎาคม 2561
ทั้งสองทีมมีคะแนนเสมอ 1-1
แมตช์ 3 - 13 กรกฎาคม 2561
ฟิลาเดลเฟีย ฟิวชันชนะในการแข่งขัน 2-1
(4) ลอสแอนเจลิส แกลดิเอเตอส์ พบ (5) ลอนดอน สปิตไฟร์.
แมชต์ 1 - 11 กรกฎาคม 2561
ลอสแอนเจลิส แกลดิเอเตอส์มีคะแนนนำ 1-0
แมตช์ 2 - 14 กรกฎาคม 2561
แมตช์ 3 - 14 กรกฎาคม 2561
ลอนดอน สปิตไฟร์ชนะในการแข่งขัน 2-1
(1) นิวยอร์ก เอ็กซ์เซลซิเยอร์ พบ (6) ฟิลาเดลเฟีย ฟิวชัน.
แมตช์ 1 - 18 กรกฎาคม 2561
ฟิลาเดลเฟีย ฟิวชันมีคะแนนนำในการแข่งขัน 1-0
แมตช์ 2 - 21 กรกฎาคม 2561
ฟิลาเดลเฟีย ฟิวชันชนะในการแข่งขัน 2-0
(2) ลอสแอนเจลิส แวเรียนต์ พบ (5) ลอนดอน สปีตไฟร์.
ลอนดอน สปิตไฟร์มีคะแนนนำ 1-0
แมตข์ 2 - 20 กรกฎาคม 2561
ลอนดอน สปิตไฟร์ชนะในการแข่งขัน 2-0
(5) ลอนดอน สปีตไฟร์ พบ (6) ฟิลาเดลเฟีย ฟิวชัน.
แมตช์ 1 - 27 กรกฎาคม 2561
ลอนดอน สปีตไฟร์มีคะแนนนำ 1-0
แมตช์ 2 - 28 กรกฎาคม 2561
ลอนดอน สปีตไฟร์ชนะในการแข่งขัน 2-0
สุดสัปดาห์ออลสตาร์.
สกิลแมตช์ของออลสตาร์ประจำฤดูกาลจะถูกจัดขึ้นในวันที่ 25 สิงหาคม 2561
ออลสตาร์เกม.
โอเวอร์วอตช์ลีกออลสตาร์เกม 2018 เป็นการจัดการแข่งขันที่จะถูกจัดขึ้นในวันที่ 26 สิงหาคม 2561 เกมการแข่งขันจะประกอบด้วยผู้เล่นดาวรุ่งจากทั้งดีวิชันแอตแลนติกและแปซิฟิก ในแต่ละทีมจะประกอบด้วยผู้เล่น 18 คน รวม 36 คน ผู้เล่นตัวจริงในแต่ละบัญชีรายชื่อจะถูกเลือกจากการลงคะแนนโดยแฟนคลับ ขณะที่ตัวสำรองจะถูกเลือกโดยผู้เล่นโอเวอร์วอตช์ลีก ผู้ฝึกสอน นักพากย์เกม และทีมงาน ออลสตาร์เกมจะเป็นแบบ One full five map ที่ซึ่งผู้เล่นทั้ง 18 คนในแต่ละทีมจะต้องลงเล่นอย่างน้อยหนึ่งแผนที่
โอเวอร์วอตช์ออลสตาร์เกม 2018.
ดีวิชันแอตแลนติก พบ ดีวิชันแปซิฟิก
ทีมในฤดูกาลแรกจะแข่งขันกันเพื่อชิงเงินรางวัลรวม 3.5 ล้านดอลลาร์สหรัฐ (ประมาณ 111,400,000 บาท) ในการแข่งขันฤดูกาลปกติ รอบสุดท้ายของแต่ละช่วง และเพลย์ออฟ โดยกฎของการแข่งขันระบุว่าจำนวนเงินอย่างน้อย 50% ที่ได้จากการชนะจะถูกแบ่งให้กับสมาชิกทีม โดยส่วนที่เหลือตกเป็นของเจ้าของทีม
รอบเพลย์ออฟช่วง 1
รอบเพลย์ออฟช่วง 2
รอบเพลย์ออฟช่วง 3
รอบเพลย์ออฟช่วง 4
ฤดูกาลปกติ
เพลย์ออฟฤดูกาล
เบ จูฮยอน
Bae Joo-hyun
แพ จู-ฮย็อน
สไมล์อะลิตเติ้ลสไมล์ฟอร์มี
สไมล์อะลิตเติ้ลสไมล์ฟอร์มี  ซิงเกิล ในปี ค.ศ. 1969 โดยวง เดอะฟลายอิ้งแมชชีน วงดนตรีป๊อปร็อกสัญชาติอังกฤษซึ่งได้อันดับ 5 ใน ยูเอส บิลบอร์ดฮอต 100 ระหว่างฤดูใบไม้ร่วงปีนั้นและได้อันดับ 5 ในกลุ่มผู้ฟังกลุ่มผู้ใหญ่
เพลงนี้ฮิตที่สุดในแคนาดาเมื่อได้อันดับ 4 ในแคนาเดียนท็อปซิงเกิลและได้อันดับ 6 ในกลุ่มผู้ฟังกลุ่มผู้ใหญ่
ใน พ.ศ. 2529 วง ซิกซ์เซ้นซ์ วงดนตรีป๊อปสัญชาติไทยสังกัด อาร์เอสซาวด์ ได้นำทำนองเพลงนี้ไปใช้ในเพลงเพียงรักและเข้าใจซึ่งเป็นเพลงเอกในสตูดิโออัลบั้มชุดสุดท้ายของพวกเขา
รัฐมนตรีเพื่อความเหงา
รัฐมนตรีเพื่อความเหงา  เป็นบทบาทที่จัดตั้งขึ้นในสหราชอาณาจักรเมื่อเดือนมกราคม ค.ศ. 2018 ผู้รับบทบาทคนแรก คือ เทรซีย์ เคราช์ (Tracey Crouch)
บทบาทใหม่นี้จะนำข้อเสนอของคณะกรรมการโจค็อกซ์ว่าด้วยความเหงา (Jo Cox Commission on Loneliness) มาพิจารณาดำเนินการ โดยผู้รับบทบาทจะทำงานร่วมกับคณะกรรมการดังกล่าว รวมถึงองค์กรธุรกิจและการกุศล เพื่อสร้างยุทธศาสตร์ระดับรัฐบาล
รัฐมนตรีแห่งความเหงา
Minister for Loneliness
Minister of Loneliness
แดลลัส ฟิวเอล
แดลลัส ฟิวเอล  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองแดลลัส รัฐเท็กซัส สหรัฐอเมริกา ทีมฟิวเอลเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแปซิฟิก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับสองที่ได้รับการเปิดตัวอย่างเป็นทางการโดยแอคติวิชั่นบลิซซาร์ด
ประวัติสาขา.
ทีมเอ็นวีอัส (2559–2560).
ทีมเอ็นวิอัส ส่วนโอเวอร์วอตช์ก่อตั้งขึ้นในช่วงระหว่างที่โอเวอร์วอตช์อยู่ในช่วง Closed beta เดือนกุมภาพันธ์ 2559 เดิมทีแดลลัส ฟิวเอลเริ่มต้นขึ้นจากสมาชิกชาวอเมริกันทั้งหมดภายใต้การจัดการของทีมเอ็นวี แม้ว่าทะเบียนผู้เล่นเดิมจะแสดงถึงสัญญาในการแข่งขันออนไลน์ แต่ก่อนจะมีการเปิดตัวโอเวอร์วอตช์อย่างเป็นทางการ ทะเบียนผู้เล่นนี้ก็ถูกยกเลิกไป การเปิดตัวทะเบียนชื่อผู้เล่นในครั้งถัดไปนั้น ทีมเริ่มมองไปยังต่างประเทศ จนในที่สุดก็ได้นำผู้เล่นจากทั่วยุโรปไปยังสำนักงานใหญ่ที่เมืองชาร์ลอตต์ รัฐนอร์ทแคโรไลนา และรวมเอาพวกเขามาเป็นแกนสำคัญของสิ่งที่จะกลายมาเป็นแดลลัส ฟิวเอล ได้แต่ เซบาสเตียน "chipshajen" วิดลุนด์, คริสเตียน "cocco" ยูนซ์ซอน, โยนาตัน "HarryHook" เตเคดอร์ รัว และ ติโม "Taimou" เคตตูเนน
การรวมเอาแชมป์ 57 เกม เข้าสู่ทะเบียนชื่อใหม่นี้แสดงให้เห็นว่าทำไมพวกเขาจึงได้รับการยอมรับว่าเป้นทีมที่ดีที่สุดในโลก อย่างไรก็ตาม การครอบงำของพวกเขาในช่วงแรกส่งผลให้ผลลัพธ์น่าผิดหวัง เมื่อพวกเขาไม่สามารถชนะการแข่งขันสองการแข่งขันแรกได้ จนกระทั่ง ปองภพ "Mickie" รัตนแสงโชติได้เข้ามาร่วมทีม จึงได้เห็นทีมเอ็นวีประสบความสำเร็จเป็นครั้งแรก โดยการคว้าแชมป์ฤดูกาลที่ 1 ของ OGN Overwatch APEX ที่โซล เกาหลีใต้ และอีกไม่นานนักพวกเขาก็คว้าชัยชนะบนแผ่นดินหลักที่การแข่งขัน Overwatch NA Invitational ที่ MLG เวกัส จากการที่พวกเขากลับมาคว้าแชมป์ได้ ในตอนท้ายปี 2559 ทีมเอ็นวีจึงได้รับการขนานนามว่าเป็นทีมที่ดีที่สุดในโลกอีกครั้ง
ในเดือนมกราคม 2560 ช่วงก่อนฤดูกาลที่ 2 ของ OGN's Overwatch APEX พวกเขาได้ประกาศว่า ไคล์ "KyKy" เซาน์เดอร์ ได้เป็นผู้ฝึกสอนทดลองงานของทีม อย่างไรก็ตาม แม้จะมีการเพิ่มผู้ฝึกสอนเข้าไป แต่ฤดูกาลที่ 2 พวกเขาก็ยังพบกับความผิดหวังเมื่อพวกเขาจบอันดับที่ 5 ถึง 8 โดยมีความหวังว่าในฤดูกาลที่ 3 พวกเขาจะผงาดได้เหมือนฟอร์มในช่วงปี 2559 อีกครั้ง จากการที่ได้สมาชิกคนใหม่ คิม "EFFECT" ฮยอน อย่างไรก็ตาม พวกเขาก็ยังจบอันดับที่ 4 อยู่ ตอนช่วงเพลย์ออฟของการแข่งขัน พวกเขาได้เปิดตัวผู้เล่นใหม่ แบรนดอน "Seagull" ลาร์นด์ และการแข่งขันนี้เป็นการแข่งขันสุดท้ายภายใต้ชื่อ "Team EnVyUs"
เข้าร่วมการแข่งขันโอเวอร์วอชต์ลีก (2560–ปัจจุบัน).
หลังจากสัปดาห์ของการพิจารณา เมื่อวันที่ 20 กันยายน บลิซซาร์ดได้ประกาศทางการว่าทีมเอ็นวีนั้นได้สิทธิในสาขาแดลลัสโอเวอร์วอตช์ลีก ทำให้พวกเขาได้เข้าเป็นหนึ่งในสิบสองทีมที่เข้าแข่งขันรายการนี้ เมื่อวันที่ 5 ตุลาคม ชื่อของแฟรนไชน์ได้รับการเผยในชื่อ แดลลัส ฟิวเอล ในช่วงปลายเดือนตุลาคม ฟิวเอล ได้ประกาศว่า สกอตต์ "Custa" เคนเนดี และ เฟลิกซ์ "xQc" เลงเยล ได้เข้าเป็นสมาชิกของทีมที่มีอยู่เดิมได้แก่ chipshajen, cocco, EFFECT, HarryHook, Mickie, Seagull, และ Taimou จึงเป็นสมาชิกจากแปดประเทศจากสี่ทวีป ฟิวเอลได้เข้าร่วมในฤดูกาลที่ 1 ของ OWL ในฐานะทีมที่มีความนานาชาติมากที่สุดด้วย
ในเดือนธันวาคม 2560 ฟิวเอลไม่ได้พ่ายในการแข่งขันครั้งแรกสุด ในการแข่งขันก่อนฤดูกาลของ OWL โดยเอาชนะคู่แข่งท้องถิ่นอย่างฮิวสตัน เอาต์ลอวส์ (3–2) และ ฟลอริดา เมย์เฮม (3–1) และถือเป็นการลงสนามครั้งแรกอย่างเป็นทางการของ Custa และ xQc ด้วย
แบรนด์.
เมื่อวันที่ 5 ตุลาคม 2560 แบรนด์แดลลัส ฟิวเอลถูกเปิดเผยอย่างเป็นทางการ การสร้างแบรนด์นั้นเกิดจากข้อกำหนดของ OWL สำหรับความร่วมมือของแฟรนซ์ไชน์เพื่อสร้างแบรนด์ท้องถิ่นใหม่ รวมทั้งธุรกิจที่เจาะจงถึงลีกด้วย
เนื่องจากแฟรนซ์ไชน์นั้นตั้งอยู่ที่เมืองแดลลัส รัฐเท็กซัส โดยสร้างชื่อจากชื่อจริง ๆ ของเมืองแดลลัสและปริมณฑล รวมทั้งต้องการให้ชื่อนั้น "ดึงดูดแฟน ๆ อีสปอร์ต แฟนคลับท้องถิ่น และแฟนเกมส์" ซึ่งเป็นสิ่งสำคัญยิ่งในกระบวนการตั้งชื่อ กลุ่มลงทุนใหม่ชื่อ Hersh Interactive Group นำโดย Dallas-based Kenneth Hersh ยังต้องการให้รักษาความผูกพันระหว่างรากฐานของรัฐเท็กซัสที่เชื่อมโยงกับมรดกอันมากมายของ Hersh ในอุตสาหกรรมพลังงาน ด้วยเกณฑ์ทั้งหมดชื่อ Dallas Fuel จึงถูกเลือกใช้ในที่สุด
Hastr0 เจ้าของและชาวรัฐเท็กซัสได้อธิบายเพิ่มเติมในภายหลังว่าด้วยวัฒนธรรมของแดลลัสและเศรษฐกิจ ที่ประสานเข้าด้วยกันอย่างรุนแรงกับภาคพลังงาน ชื่อที่จะทำให้แฟนคลับพอใจจะต้องเป็น "สิ่งที่พวกเขาสามารถเรียกได้ว่าเป็นเจ้าของซึ่งนั่นแสดงที่มาถึงเมืองแดลลัส" จึงเป็นที่มาของชื่อตามที่กล่าวมาแล้วข้างต้น
รายชื่อผู้เล่นของแดลลัส ฟิวเอลต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม&lt;br&gt;
อนุชิต ภักดีแก้ว
อนุชิต ภักดีแก้ว (; 29 กันยายน พ.ศ. 2539 –) เป็นนักกีฬาวอลเลย์บอลชาย ผู้ทำหน้าที่ร่วมสังกัดแอร์ฟอร์ซ ในตำแหน่งตัวบล็อกกลาง
การปิดบริการของรัฐบาลกลางแห่งสหรัฐอเมริกา พ.ศ. 2556
โอบามาแคร์
โมฮยิน
วิกฤตการณ์เกาหลีเหนือ พ.ศ. 2560–2561
ในปี 2560 ประเทศเกาหลีเหนือดำเนินการทดสอบขีปนาวุธและนิวเคลียร์ซึ่งแสดงความสามารถของประเทศในการปล่อยขีปนาวุธทิ้งตัวไกลเกินภูมิภาคประชิดและแนะว่าขีดความสามารถอาวุธนิวเคลียร์ของเกาหลีเหนือกำลังพัฒนาในอัตราเร็วกว่าที่ประชาคมข่าวกรองสหรัฐเคยประเมินไว้เดิม เหตุนี้ ร่วมกับการซ้อมรบร่วมสหรัฐ–เกาหลีใต้ที่จัดเป็นประจำในเดือนสิงหาคม 2560 เช่นเดียวกับการขู่ของสหรัฐ เพิ่มความตึงเครียดระหว่างประเทศทั้งในและนอกภูมิภาค
การเคลื่อนยูเอสเอส "คาร์ล วินสัน".
ให้หลังการทดสอบยิงขีปนาวุธทิ้งตัวพิสัยกลางจากท่าซินโพทางตะวันออกของประเทศสู่ทะเลญี่ปุ่นเมื่อวันที่ 5 เมษายน 2560 หนึ่งเดือนหลังการยิงขีปนาวุธทิ้งตัวสี่ลูกมุ่งหน้าสู่ทะเลญี่ปุ่น ความตึงเครียดเพิ่มขึ้นเมื่อประธานาธิบดีสหรัฐ ดอนัลด์ ทรัมป์ กล่าวว่าสหรัฐเตรียมพร้อมกระทำการฝ่ายเดียวเพื่อจัดการกับภัยคุกคามนิวเคลียร์จากเกาหลีเหนือ วันที่ 9 เมษายน กองทัพเรือสหรัฐประกาศว่ากำลังส่งกลุ่มโจมตีกองทัพเรือที่มีซูเปอร์แคริเออร์ ยูเอสเอส "คาร์ล วินสัน" เป็นเรือนำ ไปมหาสมุทรแปซิฟิกตะวันตก แต่เนื่องจากคลับคล้ายว่ามีการสื่อสารผิดพลาดในรัฐบาลสหรัฐ การเคลื่อนทัพเรือจึงมีการเสนอว่ากำลังมุ่งหน้าสู่คาบสมุทรเกาหลี รัฐบาลสหรัฐย้อนรอยสารสนเทศนี้เมื่อไม่กี่วันก่อน
วันที่ 17 เมษายน รองเอกอัครราชทูตเกาหลีเหนือประจำสหประชาชาติกล่าวหาสหรัฐว่าเปลี่ยนคาบสมุทรเกาหลีเป็น "จุดร้อนใหญ่สุดของโลก" และรัฐบาลเกาหลีเหนือแถลง "ความพร้อมของตนในการประกาศสงครามต่อสหรัฐหากกำลังเกาหลีเหนือถูกโจมตี" ความจริงในวันที่ 18 เมษายน คาร์ล วินสันและเรือนำทางอยู่ห่างจากเกาหลี 3,500 ไมล์โดยมีกำหนดซ้อมรบร่วมกับกองทัพเรือออสเตรเลียในมหาสมุทรอินเดีย วันที่ 24 เมษายน เรือประจัญบานญี่ปุ่น "อะชิงะระ" และ "ซะมิดะเระ" เข้าร่วมกับยูเอสเอส "คาร์ล วินสัน" ในการฝึกซ้อมทางยุทธวิธีใกล้ประเทศฟิลิปปินส์ ประเทศเกาหลีเหนือขู่ว่าจะจมเรือในการโจมตีคราวเดียว เรือบรรทุกเครื่องบิน "คาร์ล วินสัน" อยู่ในทะเลจีนใต้ในปี 2558 และเริ่มลาดตระเวนรูทีนอีกครั้งในเดือนกุมภาพันธ์ 2560 ปลายเดือนเมษายน 2560 ทรัมป์กล่าวว่า "มีโอกาสที่เรา [สหรัฐ] อาจลงเอยด้วยความขัดแย้งใหญ่มาก ๆ กับเกาหลีเหนือ"
วันที่ 24 เมษายน ประเทศเกาหลีเหนือจัดวันครบรอบ 85 ปีกองทัพประชาชนเกาหลีโดยสิ่งที่กล่าวว่า "การซ้อมรบใหญ่สุด" ในว็อนซัน วันถัดมา มีรายงานว่าสหรัฐและเกาหลีใต้เริ่มติดตั้งระบบป้องกันขีปนาวุธ THAAD ในเคาน์ตีซองจูของเกาหลีใต้
การทดสอบขีปนาวุธข้ามทวีป 4 กรกฎาคม.
วันที่ 4 กรกฎาคมตามเวลาเกาหลี ประเทศเกาหลีเหนือดำเนินการทดสอบที่มีประกาศครั้งแรกของขีปนาวุธข้ามทวีปฮวาซอง-14 ซึ่งกำหนดให้ตรงกับการเฉลิมฉลองวันประกาศอิสรภาพของสหรัฐ การบินนี้มีพิสัยตามอ้าง 933 กิโลเมตรทางตะวันออกสู่ทะเลญี่ปุ่น (ทะเลเกาหลีตะวันออก) และแตะระดับความสูง 2,802 กิโลเมตรระหว่างการบิน 39 นาที ผู้เชี่ยวชาญของรัฐบาลสหรัฐจัดการปล่อยขีปนาวุธครั้งนี้ว่าเป็นก้าวใหญ่ของรัฐบาลเกาหลีเหนือในการได้อาวุธหัวนิวเคลียร์ซึ่งสามารถโจมตีสหรัฐได้ ประเทศเกาหลีเหนือประกาศว่าปัจจุบันตนเป็น "รัฐนิวเคลียร์เต็มตัวซึ่งครอบครองจรวดขีปนาวุธข้ามทวีปทรงพลังที่สุดซึ่งสามารถโจมตีส่วนใดของโลกก็ได้"
การทดสอบขีปนาวุธข้ามญี่ปุ่น 29 สิงหาคม.
วันที่ 29 สิงหาคม ก่อนเวลา 6:00 น. ตามเวลามาตรฐานญี่ปุ่นเล็กน้อย ประเทศเกาหลีเหนือปล่อยขีปนาวุธซึ่งบินข้ามเกาะฮกไกโด ประเทศญี่ปุ่น ขีปนาวุธนี้แตะระดับความสูง 550 กิโลเมตรและทำระยะทางทั้งหมดได้ประมาณ 2,700 กิโลเมตรก่อนตกในมหาสมุทรแปซิฟิก ขีปนาวุธนี้ไม่ถูกกองทัพญี่ปุ่นยิงตก ครั้งนี้เป็นครั้งที่สามที่ขีปนาวุธเกาหลีเหนือผ่านดินแดนญี่ปุ่นโดยสองครั้งก่อนหน้านี้ในปี 2541 และ 2552 ทว่า ทั้งสองครั้งก่อนหน้านี้เกาหลีเหนืออ้างว่ากำลังปล่อยดาวเทียม ขีปนาวุธดังกล่าวทำให้เกิดการกระตุ้นระบบเตือนภัยเจ-อะเลิร์ตในโทโฮกุและฮกไกโด แนะนำให้ประชาชนหาที่หลบภัย การปล่อยดังกล่าวกำหนดให้ตรงกับวันครบรอบปีที่ 107 ของสนธิสัญญาผนวกดินแดนญี่ปุ่น–เกาหลี และสำนักข่าวกลางเกาหลีกล่าวว่าเป็น "แผนกล้าหาญในการทำให้ชาวเกาะญี่ปุ่นผู้เหี้ยมโหดไม่รู้สึกในวันที่ 29 สิงหาคมนองเลือด" กล่าวว่าขีปนาวุธที่ปล่อยมีแนววิถีราบกว่าที่เคยทดสอบก่อนหน้านี้ในปี 2560
การทดสอบนิวเคลียร์ครั้งที่ 6: กันยายน 2560.
วันที่ 3 กันยายน 3:31 น. UTC การสำรวจธรณีวิทยาสหรัฐรายงานว่าตรวจพบแผ่นดินไหวขนาด 6.3 ในประเทศเกาหลีเหนือใกล้จุดทดสอบพุงกเย-รี เมื่อพิจารณาความตื้นของแผ่นดินไหวและระยะที่ใกล้กับศูนย์ทดสอบอาวุธนิวเคลียร์หลักของเกาหลีเหนือ ผู้เชี่ยวชาญจึงสรุปว่า เกาหลีเหนือได้ทดสอบอาวุธนิวเคลียร์ครั้งที่ 6 นับจากการจุดระเบิดนิวเคลียร์ครั้งแรกในปี 2549 ประเทศเกาหลีเหนืออ้างว่า ตนทดสอบระเบิดไฮโดรเจนซึ่งสามารถติดตั้งบนขีปนาวุธข้ามทวีปได้ หน่วยงานเฝ้าสังเกตคลื่นแผ่นดินไหวอิสระ นอร์ซาร์ (NORSAR) ประเมินว่าแรงระเบิดมีขนาดประมาณ 120 กิโลตัน ถ้อยแถลงของสำนักข่าวกลางเกาหลีวันที่ 3 กันยายนยังอ้างความสามารถของเกาหลีเหนือใน "การโจมตีอีเอ็มพีรุนแรงยิ่งยวด"
เช้าวันที่ 4 กันยายน ประเทศเกาหลีใต้ดำเนนิการฝึกซ้อมขีปนาวุธทิ้งตะวซึ่งเกี่ยวข้องกับขีปนาวุธทิ้งตัวฮย็อนมูและเครื่องบินเจ็ตขับไล่เอฟ-15เคของเกาหลีใต้ ซึ่งคาดว่าเป็นการตอบสนองต่อการจุดระเบิดของเกาหลีเหนือ สำนักข่าวของรัฐ ยอนฮัพ กล่าวว่ากองทัพเกาหลีใต้ดำเนินการซ้อมรบกระสุนจริงซึ่งจำลองการโจมตีจุดนิวเคลียร์ของเกาหลีเหนือ โดยโจมตี "เป้าหมายที่กำหนดในทะเลตะวันออก"
วันเดียวกัน คณะมนตรีความมั่นคงแห่งสหประชาชาติประชุมกันเพื่อภิปรายมาตรการเพิ่มเติมต่อเกาหลีเหนือ ฉบับร่างที่รั่วไหลของข้อมติคณะมนตรีฯ ที่เกี่ยวข้องที่สหรัฐเตรียมกล่าวกันว่าจะเรียกร้องให้มีการคว่ำบาตรน้ำมันต่อเกาหลีเหนือ ห้ามการส่งออกสิ่งทอ และห้ามจ้างคนงานเกาหลีนอกประเทศตลอดจนการลงโทษเป็นการบุคคลต่อคิม จ็อง-อึน แม้จีนและรัสเซียคัดค้าน แต่วันที่ 8 กันยายน สหรัฐขอการออกเสียงลงคะแนนของคณะมนตรีฯ ต่อข้อมติของสหรัฐ ข้อมติคณะมนตรีฯ ที่ 2375 ที่ผ่านเมื่อวันที่ 11 กันยายนเป็นคำขอของสหรัฐฉบับที่เบาลงมาก
ฝ่ายจีนและรัสเซียเรียกร้องให้สงบทั้งสองฝ่าย คือ ยุติการทดสอบขีปนาวุธของเกาหลีเหนือและการซ้อมรบของสหรัฐและเกาหลีใต้ ขั้นต่อไปจะเป็นการเจรจา
การทดสอบขีปนาวุธข้ามญี่ปุ่น 15 กันยายน.
วันที่ 15 กันยายน 2560 มีการยิงขีปนาวุธทิ้งตัวพิสัยกลางจากใกล้กรุงเปียงยางข้ามเกาะฮกไกโด ประเทศญี่ปุ่น ก่อนตกในมหาสมุทรแปซิฟิกตะวันตกห่างจากแหลมเอะริโมะประมาณ 2,000 กิโลเมตร เมื่อเวลาประมาณ 7:16 น. ตามเวลาท้องถิ่น ขีปนาวธนี้เดินทาง 3,700 กิโลเมตร มีจุดโคจรไกลสุด 770 กิโลเมตรระหว่างอยู่ในอากาศ 19 นาที เป็นขีปนาวุธพิสัยกลางของเกาหลีเหนือไกลสุดที่เดินทางเลยประเทศญี่ปุ่น
การทดสอบขีปนาวุธ 28 พฤศจิกายน.